CELEX: 32012D0423
Language: fi
Date: 2012-07-23 00:00:00
Title: Neuvoston päätös 2012/423/YUTP, annettu 23 päivänä heinäkuuta 2012 , ballististen ohjusten leviämisen estämisen tukemisesta joukkotuhoaseiden leviämisen vastaisen EU:n strategian sekä neuvoston yhteisen kannan 2003/805/YUTP täytäntöönpanon yhteydessä

24.7.2012   
            
            
               FI
            
            
               Euroopan unionin virallinen lehti
            
            
               L 196/74
            
         NEUVOSTON PÄÄTÖS 2012/423/YUTP,
   annettu 23 päivänä heinäkuuta 2012,
   ballististen ohjusten leviämisen estämisen tukemisesta joukkotuhoaseiden leviämisen vastaisen EU:n strategian sekä neuvoston yhteisen kannan 2003/805/YUTP täytäntöönpanon yhteydessä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan ja 31 artiklan 1 kohdan,
   sekä katsoo seuraavaa:
   
               (1)
            
            
               Eurooppa-neuvosto hyväksyi 12 päivänä joulukuuta 2003 joukkotuhoaseiden leviämisen vastaisen EU:n strategian, jonka III luvussa on lueteltu sekä Euroopan unionissa että kolmansissa maissa toteutettavia toimenpiteitä joukkotuhoaseiden leviämisen torjumiseksi.
            
         
               (2)
            
            
               Unioni panee aktiivisesti täytäntöön tätä strategiaa ja toteuttaa sen II ja III luvuissa lueteltuja toimenpiteitä esimerkiksi antamalla varoja sellaisten erityishankkeiden tukemiseen, jotka edistävät monenvälistä asesulkujärjestelmää ja monenvälisiä luottamusta lisääviä toimenpiteitä. Ballististen ohjusten leviämisen estävä Haagin käytännesäännöstö, jäljempänä ‧Haagin käytännesäännöstö‧, on olennainen osa tätä järjestelmää. Sen tavoitteena on ehkäistä ja lieventää joukkotuhoaseiden maaliin saattamiseen soveltuvien ballististen ohjusjärjestelmien ja niihin liittyvien teknologioiden leviämistä.
            
         
               (3)
            
            
               Neuvosto hyväksyi 17 päivänä marraskuuta 2003 yhteisen kannan 2003/805/YUTP (1) joukkotuhoaseiden ja maaliinsaattamisjärjestelmien leviämisen estämistä koskevien monenvälisten sopimusten saattamisesta maailmanlaajuisiksi ja niiden vahvistamisesta.
               Kyseisessä yhteisessä kannassa kehotetaan muun muassa edistämään sitä, että mahdollisimman monet valtiot ja erityisesti ne, joilla on ballistisia ohjuksia koskevia voimavaroja, sitoutuisivat noudattamaan Haagin käytännesäännöstöä, minkä lisäksi siinä kehotetaan kehittämään kyseistä säännöstöä ja panemaan se täytäntöön erityisesti luottamusta lisäävien toimenpiteiden osalta sekä edistämään tiiviimpien suhteiden luomista Haagin käytännesäännöstön ja YK:n monenvälisen asesulkujärjestelmän välille.
            
         
               (4)
            
            
               Neuvosto hyväksyi 8 päivänä joulukuuta 2008 päätelmät ja asiakirjan "Euroopan unionin uudet toimintalinjat joukkotuhoaseiden ja niiden maaliinsaattamisjärjestelmien leviämisen torjumiseksi", jossa todetaan, että joukkotuhoaseiden ja niiden maaliinsaattamisjärjestelmien leviäminen on edelleen suurimpia turvallisuushaasteita ja että asesulkupolitiikka on olennainen osa yhteistä ulko- ja turvallisuuspolitiikkaa. Uusien toimintalinjojen täytäntöönpanossa saavutettu edistyminen ja meneillään olevat toimet huomioon ottaen neuvosto päätti joulukuussa 2010 jatkaa toimintalinjojen täytäntöönpanokautta vuoden 2012 loppuun saakka.
            
         
               (5)
            
            
               Neuvosto hyväksyi 18 päivänä joulukuuta 2008 päätöksen 2008/974/YUTP (2) ballististen ohjusten leviämisen estävän Haagin käytännesäännöstön tukemisesta joukkotuhoaseiden leviämisen vastaisen EU:n strategian täytäntöönpanon yhteydessä. Tämän päätöksen ansiosta on voitu onnistuneesti edistää Haagin käytännesäännöstön maailmanlaajuista soveltamista ja sen periaatteiden noudattamista. Unionille on ensiarvoisen tärkeää jatkaa vuoropuhelua Haagin käytännesäännöstön noudattamiseen sitoutuneiden valtioiden ja toisaalta niiden valtioiden välillä, jotka eivät ole sitoutuneet noudattamaan kyseistä säännöstöä, jotta voitaisiin edistää edelleen Haagin käytännesäännöstön maailmanlaajuista soveltamista sekä sen laajempaa täytäntöönpanoa ja tehokkuutta. Tämän jatkopäätöksen on tarkoitus tukea tätä prosessia.
            
         
               (6)
            
            
               Haagin käytännesäännöstöstä huolimatta joukkotuhoaseiden maaliin saattamiseen soveltuvien ballististen ohjusten jatkuva leviäminen, erityisesti Lähi-idässä, Koillis-Aasiassa ja Etelä-Aasiassa, Iran ja Korean demokraattinen kansantasavalta mukaan luettuna, käynnissä olevat ohjusohjelmat, on kasvava huolenaihe kansainväliselle yhteisölle.
            
         
               (7)
            
            
               Yhdistyneiden kansakuntien turvallisuusneuvosto painotti päätöslauselmassaan 1540 (2004) ja palautti mieleen päätöslauselmassaan 1977 (2011), että ydinaseiden sekä kemiallisten ja biologisten aseiden ja niiden maaliinsaattamisjärjestelmien leviäminen on uhka kansainväliselle rauhalle ja turvallisuudelle, ja velvoitti valtiot muun muassa pidättymään antamasta millään tavoin tukea valtiosta riippumattomille toimijoille ydinaseiden sekä kemiallisten tai biologisten aseiden ja niiden maaliinsaattamisjärjestelmien kehittämiseen, hankkimiseen, valmistamiseen, hallussa pitämiseen, kuljettamiseen, siirtämiseen tai käyttämiseen. Ydinaseiden sekä kemiallisten ja biologisten aseiden ja niiden maaliinsaattamisjärjestelmien aiheuttama uhka kansainväliselle rauhalle ja turvallisuudelle vahvistettiin uudelleen Yhdistyneiden kansakuntien turvallisuusneuvoston päätöslauselmassa 1887 (2009) ydinsulusta ja ydinaseriisunnasta. Lisäksi Yhdistyneiden kansakuntien turvallisuusneuvosto päätti päätöslauselmassaan 1929 (2010), joka perustuu muun muassa turvallisuusneuvoston aikaisempiin päätöslauselmiin, että Iran ei saisi toteuttaa mitään toimia, jotka liittyvät ydinaseiden maaliin saattamiseen soveltuviin ballistisiin ohjuksiin, mukaan lukien ballistista ohjusteknologiaa käyttäen suoritetut laukaisut, ja että valtioiden olisi ryhdyttävä kaikkiin tarvittaviin toimiin estääkseen tällaiseen toimintaan liittyvän teknologian tai teknisen avun siirtäminen Iraniin. Tällä päätöksellä olisi yleensäkin edistettävä erilaisia toimia, joiden tarkoituksena on ballististen ohjusten leviämisen torjuminen,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Joukkotuhoaseiden leviämisen vastaisen EU:n strategian tiettyjen osien jatkuvan ja tosiasiallisen täytäntöönpanon varmistamiseksi unioni
   
               a)
            
            
               tukee toimia ballististen ohjusten leviämisen estävän Haagin käytännesäännöstön tukemiseksi, tavoitteena erityisesti
               
                           —
                        
                        
                           edistää Haagin käytännesäännöstön maailmanlaajuista soveltamista ja erityisesti sitä, että kaikki valtiot, joilla on ballistisia ohjuksia koskevia voimavaroja, sitoutuisivat noudattamaan kyseistä säännöstöä;
                        
                     
                           —
                        
                        
                           tukea Haagin käytännesäännöstön täytäntöönpanoa;
                        
                     
                           —
                        
                        
                           lisätä Haagin käytännesäännöstön näkyvyyttä erityisesti sen allekirjoittamisen kymmenentenä vuosipäivänä;
                        
                     
         
               b)
            
            
               tukee yleensäkin erilaisia toimia, joiden tarkoituksena on ballististen ohjusten leviämisen torjuminen ja joilla pyritään erityisesti lisäämään tietoisuutta tästä uhasta, vauhdittamaan ponnisteluja monenvälisten välineiden tehokkuuden lisäämiseksi, kehittämään tukea aloitteille, joilla näihin erityisiin haasteisiin vastataan, sekä auttamaan tästä kiinnostuneita maita vahvistamaan kansallisesti asiaankuuluvia vientivalvontajärjestelmiään.
            
         2.   Tässä yhteydessä unionin tukemat hankkeet kattavat seuraavat erityistoimet:
   
               a)
            
            
               Haagin käytännesäännöstöä tukevat toimet:
               
                           —
                        
                        
                           laaditaan ja julkaistaan esittelypaketti niihin valtioihin kohdistuvia tiedotustoimia varten, jotka eivät ole sitoutuneet Haagin käytännesäännöstöön, sekä myös Haagin käytännesäännöstöön sitoutuneiden valtioiden velvoitteiden palauttamiseksi mieleen;
                        
                     
                           —
                        
                        
                           järjestetään tiedotustarkoituksessa oheistapahtumia Wienissä Haagin käytännesäännöstöön sitoutuneiden valtioiden vuosikokouksen yhteydessä;
                        
                     
                           —
                        
                        
                           järjestetään tiedotustarkoituksessa oheistapahtumia Haagin käytännesäännöstön tukemiseksi YK:n yleiskokouksen ensimmäisen komitean kokouksen yhteydessä;
                        
                     
                           —
                        
                        
                           järjestetään enintään kolme alueellista unionin painopisteisiin perustuvaa tiedotusseminaaria (mahdollisesti Aasia, Persianlahden maat ja Latinalainen Amerikka);
                        
                     
                           —
                        
                        
                           kannustetaan kehitysmaista tulevia Haagin käytännesäännöstöön sitoutuneiden ja siihen sitoutumattomien valtioiden edustajia osallistumaan Haagin käytännesäännöstöön sitoutuneiden valtioiden vuosikokouksiin sekä tiedotusseminaareihin;
                        
                     
                           —
                        
                        
                           järjestetään perehdytystapahtumia Haagin käytännesäännöstöön hiljattain liittyneille valtioille niiden auttamiseksi velvoitteidensa täyttämisessä, muun muassa Wienissä Haagin käytännesäännöstöön sitoutuneiden valtioiden vuosikokouksen yhteydessä;
                        
                     
                           —
                        
                        
                           tuetaan Haagin käytännesäännöstön edistämistoimien koordinointia päätöslauselmalla 1540 perustetun YK:n komitean toiminnan kanssa muun muassa rahoittamalla Haagin käytännesäännöstön asiantuntijoiden osallistumista päätöslauselmalla 1540 perustetun YK:n komitean maakohtaisiin käynteihin;
                        
                     
                           —
                        
                        
                           tuetaan Haagin käytännesäännöstön Internet-pohjaista turvallista tieto- ja viestintäjärjestelmää (e-ICC) muun muassa kehittämällä verkkosivustoa teknisesti;
                        
                     
                           —
                        
                        
                           annetaan taloudellista tukea Haagin käytännesäännöstön kymmenennen vuosipäivän kunniaksi järjestettäville toimille.
                        
                     
         
               b)
            
            
               Ballististen ohjusten leviämisen estämistä yleisesti tukevat toimet:
               
                           —
                        
                        
                           järjestetään monenvälisten foorumien yhteydessä enintään neljä seminaaria ballististen ohjusten leviämistä koskevan tiedon lisäämiseksi, mahdollisesti a alakohdassa tarkoitettuihin Haagin käytännesäännöstön tiedotustapahtumiin liittyen, kuten seminaari YK:n yleiskokouksen, aseidenriisuntakonferenssin tai ydinsulkusopimuksen valmistelukomiteoiden yhteydessä;
                        
                     
                           —
                        
                        
                           järjestetään enintään kolme alueellista seminaaria, joissa käsitellään ballististen ohjusten leviämistä ja edistetään keskustelua mahdollisuuksista, joilla voitaisiin vastata paremmin ballististen ohjusten leviämisen aiheuttamaan uhkaan alueellisella tasolla, mahdollisesti muihin unionin Haagin käytännesäännöstöä koskeviin tiedotustoimiin liittyen; sen mukaan, mitä maita asia koskee, seminaarit voitaisiin järjestää Aasiassa, Persianlahden alueella ja Latinalaisessa Amerikassa;
                        
                     
                           —
                        
                        
                           laaditaan kolme pohdinta-asiakirjaa mahdollisista uusista monenvälisistä toimista ohjusten leviämisen uhkan ehkäisemiseksi ja aseriisuntatoimien edistämiseksi ballististen ohjusten alalla; niissä keskitytään erityisesti mahdollisiin luottamusta lisääviin toimiin sekä mahdollisiin oikeudellisesti sitoviin toimiin, jotka koskevat maasta maahan laukaistavia lyhyen ja keskipitkän kantaman ballistisia ohjuksia, ja tarkastellaan mahdollisuutta omaksua ensimmäisenä vaiheena alueellinen lähestymistapa esimerkiksi alueilla, jotka ovat unionin kannalta erityisen tärkeitä ja/tai joilla edistymistä voidaan odottaa lähitulevaisuudessa;
                        
                     
                           —
                        
                        
                           järjestetään enintään kolme tapahtumaa, joissa erityisesti tiede- ja/tai avaruusalan yhteisöjen ja teollisuuden alan asiantuntijoita perehdytetään kaksikäyttöteknologian ja kaksikäyttötuotteita koskevan osaamisen siirron estämiseen varhaisvaiheessa;
                        
                     
                           —
                        
                        
                           edistetään kehitysmaista tulevien, ohjusten leviämisen estämisen parissa työskentelevien tutkijoiden osallistumista Euroopan unionin osaamiskeskusten hankkeisiin;
                        
                     
                           —
                        
                        
                           järjestetään Euroopan unionin osaamiskeskusten kanssa koordinoiden kohdennettuja asiantuntijavierailuja unionin ulkopuolisiin maihin ohjusteknologiaan ja kaksikäyttötuotteisiin liittyvää vientivalvontaa koskevien tietojen ja saatujen kokemusten jakamiseksi ja näiden maiden auttamiseksi kehittämään kansallisia valmiuksiaan;
                        
                     
                           —
                        
                        
                           tuetaan ballististen ohjusten leviämisen estämistä koskevaa asiantuntijoiden koulutusta antamalla heille mahdollisuus osallistua unionin ohjelmiin, kuten YTPP:n alan akatemian ohjelmaan, tai EU:n jäsenvaltioiden ohjelmiin.
                        
                     
         2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ‧korkea edustaja‧, vastaa tämän päätöksen täytäntöönpanosta.
   2.   Edellä 1 artiklan 2 kohdassa tarkoitettujen hankkeiden teknisestä täytäntöönpanosta vastaa Fondation pour la Recherche Stratégique (strategisen tutkimuksen säätiö, jäljempänä ‧FRS‧), joka suorittaa tämän tehtävän korkean edustajan valvonnassa. Tätä varten korkea edustaja sopii tarvittavista järjestelyistä FRS:n kanssa.
   3 artikla
   1.   Rahoitusohje 1 artiklan 2 kohdassa tarkoitettujen hankkeiden toteuttamiseksi on 930 000 euroa.
   2.   Edellä 1 kohdassa vahvistetulla määrällä rahoitettavia menoja hallinnoidaan unionin talousarvioon sovellettavien menettelytapojen ja sääntöjen mukaisesti.
   3.   Komissio valvoo, että 1 kohdassa tarkoitettuja menoja hallinnoidaan asianmukaisesti. Tätä varten se tekee FRS:n kanssa rahoitussopimuksen. Sopimuksessa määrätään, että FRS:n on varmistettava unionin osuuden näkyvyys sen suuruuden mukaisesti.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle kyseisessä prosessissa mahdollisesti ilmenevistä vaikeuksista sekä sopimuksen tekopäivästä.
   4 artikla
   1.   Korkea edustaja raportoi neuvostolle tämän päätöksen täytäntöönpanosta FRS:n säännöllisin väliajoin laatimien raporttien perusteella. Nämä raportit ovat perustana neuvoston suorittamalle arvioinnille.
   2.   Komissio antaa tietoja 1 artiklan 2 kohdassa tarkoitettujen hankkeiden rahoitukseen liittyvistä näkökohdista.
   5 artikla
   1.   Tämä päätös tulee voimaan päivänä, jona se hyväksytään.
   2.   Tämän päätöksen voimassaolo päättyy 24 kuukauden kuluttua 3 artiklan 3 kohdassa tarkoitettujen rahoitussopimusten tekemisestä. Tämän päätöksen voimassaolo päättyy kuitenkin 6 kuukauden kuluttua sen voimaantulosta, jos rahoitussopimusta ei ole siihen mennessä tehty.
   
      Tehty Brysselissä 23 päivänä heinäkuuta 2012.
      
         
            Neuvoston puolesta
         
         
            Puheenjohtaja
         
         C. ASHTON
      
   
   
      (1)  EUVL L 302, 20.11.2003, s. 34.
   
      (2)  EUVL L 345, 23.12.2008, s. 91.
   
      LIITE
      
         EU:n tuki ballististen ohjusten leviämisen estämiselle joukkotuhoaseiden leviämisen vastaisen EU:n strategian sekä neuvoston yhteisen kannan 2003/805/YUTP täytäntöönpanon yhteydessä
      
      1.   TAVOITTEET
      Euroopan unioni on ohjusten leviämisen estämisen vahva edistäjä (12 päivänä joulukuuta 2003 hyväksytty joukkotuhoaseiden leviämisen vastainen EU:n strategia; 17 päivänä marraskuuta 2003 hyväksytty neuvoston yhteinen kanta 2003/805/YUTP joukkotuhoaseiden ja maaliinsaattamisjärjestelmien leviämisen estämistä koskevien monenvälisten sopimusten saattamisesta maailmanlaajuisiksi ja niiden vahvistamisesta; neuvoston 8 päivänä joulukuuta 2008 hyväksymä asiakirja "Euroopan unionin uudet toimintalinjat joukkotuhoaseiden ja niiden maaliinsaattamisjärjestelmien leviämisen torjumiseksi"; EU:n tuki YK:n turvallisuusneuvoston päätöslauselmalle 1540 (2004), mikä palautetaan mieleen YK:n turvallisuusneuvoston päätöslauselmassa 1977 (2010)).
      Unioni on voimakkaasti tukenut ballististen ohjusten leviämisen estävää Haagin käytännesäännöstöä, jäljempänä ‧Haagin käytännesäännöstö‧, alusta alkaen ja ilmaissut säännöllisesti huolensa ballististen ohjusten leviämisestä. Euroopan unioni pitää Haagin käytännesäännöstöä tärkeänä monenvälisenä välineenä, jonka tavoitteena on avoimuutta ja luottamusta lisäävien toimenpiteiden avulla hillitä ballististen ohjusjärjestelmien ja niihin liittyvien teknologioiden leviämistä. Kaikki Euroopan unionin jäsenvaltiot ovat sitoutuneet noudattamaan Haagin käytännesäännöstöä ja soveltavat sitä vilpittömässä mielessä.
      Unioni on yrittänyt aiemmin korjata Haagin käytännesäännöstön täytäntöönpanossa ja sen maailmanlaajuisessa soveltamisessa jäljellä olevat puutteet järjestämällä vuoden 2007 vuosikokouksen yhteydessä seminaarin, johon osallistui sekä Haagin käytännesäännöstöön sitoutuneita valtioita että siihen sitoutumattomia valtioita.
      Seminaarin tulosten rohkaisemana Euroopan unioni on jatkanut aloitettaan ja tukenut Haagin käytännesäännöstöä seuraavien kolmen näkökohdan osalta:
      
                  —
               
               
                  Haagin käytännesäännöstön maailmanlaajuinen soveltaminen;
               
            
                  —
               
               
                  Haagin käytännesäännöstön täytäntöönpano;
               
            
                  —
               
               
                  Haagin käytännesäännöstön tehostaminen ja sen toiminnan parantaminen.
               
            Näitä toimia toteutettiin 18 päivänä joulukuuta 2008 annetun neuvoston päätöksen 2008/974/YUTP nojalla, mikä mahdollisti useiden aloitteiden kehittämisen Haagin käytännesäännöstön tukemiseksi, mukaan lukien:
      
                  —
               
               
                  oman turvallisen verkkosivuston kehittäminen;
               
            
                  —
               
               
                  useiden oheistapahtumien järjestäminen Wienissä ja New Yorkissa Haagin käytännesäännöstön edistämiseksi niiden valtioiden parissa, jotka eivät ole sitoutuneet siihen;
               
            
                  —
               
               
                  perehdytysseminaari Pariisissa Afrikan ja Lähi-idän maille;
               
            
                  —
               
               
                  tarkkailijoiden käynti avaruuteen laukaisussa käytettävien kantorakettien (SLV) laukaisupaikalla Ranskan Guyanassa (Kourou);
               
            
                  —
               
               
                  pohdinta-asiakirjojen laatiminen.
               
            Kyseinen päätös auttoi osaltaan lisäämään tietoa Haagin käytännesäännöstöstä ja tuomaan sitä esille kolmansien maiden parissa. Sen avulla tuettiin Costa Ricaa, Unkaria, Ranskaa ja Romaniaa niiden toimiessa Haagin käytännesäännöstön puheenjohtajina. Haagin käytännesäännöstön profiilia nostamalla se teki helpommaksi uusien jäsenten liittymisen Haagin käytännesäännöstöön.
      Ottaen huomioon saavutetut tulokset ja joukkotuhoaseiden maaliin saattamiseen soveltuvien ballististen ohjusten jatkuva leviäminen, joka on kansainvälisen yhteisön kasvava huolenaihe, ja erityisesti Lähi-idässä, Koillis-Aasiassa ja Etelä-Aasiassa, Iran ja Korean demokraattinen kansantasavalta mukaan luettuna, käynnissä olevat ohjusohjelmat toteutetaan seuraavat toimet:
      
                  —
               
               
                  Haagin käytännesäännöstön tukeminen;
               
            
                  —
               
               
                  ballististen ohjusten leviämisen estämisen tukeminen;
               
            
                  —
               
               
                  Haagin käytännesäännöstöä ja ballististen ohjusten leviämisen estämistä koskevien tiedotustapahtumien järjestäminen.
               
            Koska tämä uusi päätös menee pelkkää Haagin käytännesäännöstöön liittymisen edistämistä pitemmälle, se mahdollistaa perusteellisemman ohjusten leviämistä koskevan kansainvälisen keskustelun sekä uusien alueiden ja yhteisöjen saamisen mukaan.
      2.   HANKKEIDEN KUVAUS
      2.1   Hanke 1: Haagin käytännesäännöstön tukeminen
      
      2.1.1   Hankkeen tavoite
      
      Haagin käytännesäännöstö on tärkeä väline ballististen ohjusten ja niihin liittyvien teknologioiden leviämisen hillitsemiseksi luottamusta ja avoimuutta lisäävien toimenpiteiden avulla. Tarvitaan kuitenkin lisätoimia sen tukemiseksi, tavoitteena erityisesti
      
                  —
               
               
                  edistää Haagin käytännesäännöstön maailmanlaajuista soveltamista ja erityisesti sitä, että kaikki valtiot, joilla on ballistisia ohjuksia koskevia voimavaroja, sitoutuisivat noudattamaan kyseistä säännöstöä;
               
            
                  —
               
               
                  tukea Haagin käytännesäännöstön täytäntöönpanoa kaikilta osin;
               
            
                  —
               
               
                  lisätä Haagin käytännesäännöstön näkyvyyttä erityisesti sen allekirjoittamisen kymmenentenä vuosipäivänä.
               
            2.1.2   Hankkeen kuvaus
      
      Hanke käsittää kolmentyyppisiä toimenpiteitä:
      
                  a)
               
               
                  laaditaan ja julkaistaan esittelypaketti (painettu esite ja CD-levy tai USB-tikku) niihin valtioihin kohdistuvia tiedotustoimia varten, jotka eivät ole sitoutuneet Haagin käytännesäännöstöön, sekä myös Haagin käytännesäännöstöön sitoutuneiden valtioiden velvoitteiden palauttamiseksi mieleen. Se tulee olemaan saatavilla myös verkossa, ja se sisältää kaikki tarpeelliset tiedot Haagin käytännesäännöstöstä ja asiaankuuluvista yhteyspisteistä.
               
            
                  b)
               
               
                  tuetaan Haagin käytännesäännöstön Internet-pohjaista turvallista tieto- ja viestintäjärjestelmää ("electronic Immediate Central Contact" eli e-ICC) muun muassa kehittämällä verkkosivustoa teknisesti tiiviissä yhteistyössä Itävallan ulkoasiainministeriön kanssa.
               
            
                  c)
               
               
                  järjestetään tapahtuma Haagin käytännesäännöstön kymmenettä vuosipäivää varten. Täytäntöönpanovirasto antaa taloudellista tukea tähän vuosipäivään liittyvien toimien tukemiseksi. Tapahtumana on ensisijaisesti kansainvälinen konferenssi, joka järjestetään talvella 2012–2013 mahdollisesti Haagissa, New Yorkissa tai Wienissä (unionin ulkoasioiden ja turvallisuuspolitiikan korkea edustaja, jäljempänä ‧korkea edustaja‧, määrittää paikan jäsenvaltioita tiiviisti kuullen neuvoston toimivaltaisen työryhmän puitteissa).
               
            2.1.3   Hankkeelta odotetut tulokset
      
      
                  —
               
               
                  Haagin käytännesäännöstön puheenjohtaja, sihteeristö Itävallassa (Haagin käytännesäännöstön välitön keskusyhteyspiste eli ICC), unioni ja muut kumppanit käyttävät esittelypakettia tarvittaessa tiedotustoiminnassaan;
               
            
                  —
               
               
                  esittelypakettia jaetaan laajasti eri tapahtumien aikana;
               
            
                  —
               
               
                  Haagin käytännesäännöstön verkkosivustoa kehitetään ja parannetaan edelleen;
               
            
                  —
               
               
                  Haagin käytännesäännöstön kansainvälistä profiilia nostetaan järjestämällä kansainvälinen tapahtuma sen kymmenennen vuosipäivän yhteydessä.
               
            2.1.4   Hankkeen edunsaajat
      
      Hankkeen edunsaajia ovat sekä Haagin käytännesäännöstöön sitoutuneet valtiot että siihen sitoutumattomat valtiot.
      2.2   Hanke 2: Ballististen ohjusten leviämisen estämisen tukeminen
      
      2.2.1   Hankkeen tarkoitus
      
      Haagin käytännesäännöstöstä huolimatta joukkotuhoaseiden maaliin saattamiseen soveltuvien ballististen ohjusten jatkuva leviäminen, erityisesti Lähi-idässä, Koillis-Aasiassa ja Etelä-Aasiassa, Iran ja Korean demokraattinen kansantasavalta mukaan luettuna, käynnissä olevat ohjusohjelmat, on kansainvälisen yhteisön kasvava huolenaihe.
      Hankkeella tuetaan yleisesti erilaisia toimia, joiden tarkoituksena on ballististen ohjusten leviämisen torjuminen ja joilla pyritään erityisesti lisäämään tietoa tästä uhasta, vauhdittamaan ponnisteluja monenvälisten välineiden tehokkuuden lisäämiseksi, kehittämään tukea aloitteille, joilla näihin erityisiin haasteisiin vastataan, sekä auttamaan tästä kiinnostuneita maita vahvistamaan kansallisesti asiaankuuluvia vientivalvontajärjestelmiään.
      2.2.2   Hankkeen kuvaus
      
      Hanke käsittää kolmentyyppisiä toimenpiteitä:
      
                  a)
               
               
                  Pohdinta-asiakirjojen julkaiseminen. Mahdollisia aiheita voisivat olla:
                  
                              —
                           
                           
                              oikeudellisesti sitovat toimet, jotka koskevat maasta maahan laukaistavia lyhyen ja keskipitkän kantaman ballistisia ohjuksia;
                           
                        
                              —
                           
                           
                              uudet monenväliset toimet ohjusten leviämisen uhkan ehkäisemiseksi ja aseriisuntatoimien edistämiseksi ballististen ohjusten alalla keskittyen erityisesti mahdollisiin luottamusta lisääviin toimiin;
                           
                        
                              —
                           
                           
                              vientiä ja kauttakulkua koskevat valvontamenetelmät.
                           
                        
            
                  b)
               
               
                  Kolmen perehdytystapahtuman järjestäminen kaksikäyttöteknologian ja kaksikäyttötuotteita koskevan osaamisen siirtoa koskevista kysymyksistä siirron ehkäisemiseksi ballististen ohjusten alalla. Näissä tapahtumissa voidaan tarkastella sekä teknologian siirron suuntauksia ballististen ohjusten alalla että sitä, millä siirtoja voitaisiin ehkäistä varhaisessa vaiheessa. Tätä varten FRS järjestää kolme seminaaria Haagin käytännesäännöstöön sitoutuneiden ja siihen sitoutumattomien valtioiden tiede-, avaruus- ja teollisuusyhteisöjen asiantuntijoille.
               
            
                  c)
               
               
                  Kohdennetut asiantuntijavierailut unionin ulkopuolelle. Kaksi ballististen ohjusten leviämisen estämisen asiantuntijaa suorittaa Euroopan unionin osaamiskeskusten kanssa koordinoiden vierailuja kohdemaihin. Mahdollisiin kohteisiin voisivat kuulua muun muassa Malesia, Yhdistyneet arabiemiirikunnat, Kiina, Algeria, Etelä-Afrikka, Intia, Brasilia, Thaimaa ja Meksiko. Lopullinen maaluettelo sekä mahdollisuudet yhteisiin toimenpiteisiin päätöslauselmalla 1540 perustetun YK:n komitean tiedotustoimien kanssa määritetään tiiviissä yhteistyössä Euroopan ulkosuhdehallinnon kanssa.
               
            2.2.3   Hankkeelta odotetut tulokset
      
      
                  —
               
               
                  edistetään ohjusten leviämisen estämistä;
               
            
                  —
               
               
                  edistetään monenvälisiä toimia ohjusten leviämisen hillitsemiseksi, Haagin käytännesäännöstö mukaan luettuna;
               
            
                  —
               
               
                  kannustetaan keskusteluun uusista aloitteista ohjusten leviämisen hillitsemiseksi;
               
            
                  —
               
               
                  lisätään tietoa kaksikäyttöteknologian ja kaksikäyttötuotteita koskevan osaamisen siirtoa koskevista kysymyksistä siirtojen ehkäisemiseksi ballististen ohjusten alalla perehdytystapahtumien avulla.
               
            2.2.4   Hankkeen edunsaajat
      
      Unioni ja jäsenvaltiot hyötyvät pohdinta-asiakirjoista; korkea edustaja päättää jakelun laajuudesta jäsenvaltioita tiiviisti kuullen neuvoston toimivaltaisen työryhmän puitteissa. Lopullisen päätöksen on perustuttava hankkeet toteuttavan organisaation ehdotuksiin 2 artiklan 2 kohdan mukaisesti.
      Perehdytystapahtumat tarjoavat mahdollisuuden saada mukaan laajempi avaruus- ja ohjuskysymysten alan asiantuntijayhteisö, kun järjestetään tapahtumia teollisuuden, tutkimusyhteisön ym. edustajille.
      Kohdennetuissa asiantuntijavierailuissa keskitytään tärkeimpiin valtioihin, jotka eivät ole sitoutuneet Haagin käytännesäännöstöön, tai alueellisiin toimijoihin, joilla on tärkeä asema teknologian siirroissa ja avaruusalaan liittyvissä toimissa.
      2.3   Hanke 3: Haagin käytännesäännöstöä ja ballististen ohjusten leviämisen estämistä koskevien tiedotustapahtumien järjestäminen
      
      2.3.1   Hankkeen tarkoitus
      
      Hankkeella lisätään tietoa sekä ohjusten leviämisen estämisestä että Haagin käytännesäännöstöstä järjestämällä useita tapahtumia, joiden tarkoituksena on saada mukaan ne valtiot, jotka eivät ole sitoutuneet Haagin käytännesäännöstöön. Tätä varten järjestetään tapahtumia Wienissä, Genevessä ja New Yorkissa YK:n valtuuskunnille tiedottamiseksi asianomaisten tapahtumien yhteydessä.
      2.3.2   Hankkeen kuvaus
      
      Hanke käsittää kahdentyyppisiä tapahtumia:
      
                  a)
               
               
                  Haagin käytännesäännöstön ja ballististen ohjusten leviämisen estämisen tukemiseksi järjestettävän kuuden tiedotustapahtuman rahoitus; tapahtumia on kolmessa kaupungissa:
                  
                              —
                           
                           
                              New Yorkissa YK:n yleiskokouksen ensimmäisen komitean tai ydinsulkusopimuksen valmistelukomiteoiden yhteydessä;
                           
                        
                              —
                           
                           
                              Genevessä aseidenriisuntakonferenssin yhteydessä;
                           
                        
                              —
                           
                           
                              Wienissä Haagin käytännesäännöstön, ulkoavaruuden rauhanomaista käyttöä valvovan komitean (COPUOS) tai muiden asiaankuuluvien Wieniin sijoittuvien YK:n toimien yhteydessä.
                           
                        Tapahtumat voivat olla muodoltaan erilaisia:
                  
                              —
                           
                           
                              seminaareja, joissa valikoidun puhujaryhmän ja Euroopan unionin virkamiesten ympärille kokoontuu enintään 80 osallistujaa YK:n New Yorkin, Geneven ja Wienin edustustoista;
                           
                        
                              —
                           
                           
                              kutsuvieraslounaita tai -päivällisiä, joilla johtavassa asemassa olevien EU:n edustajien ja asiantuntijoiden ympärille kokoontuu valikoitujen maiden korkeita virkamiehiä.
                           
                        Tapahtuman toteuttava organisaatio esittää tätä varten kunkin tapahtuman osalta korkealle edustajalle maaluettelon, jossa on muutamia valtioita, jotka eivät ole sitoutuneet Haagin käytännesäännöstöön. Näin voidaan kutsua koolle johtavassa asemassa olevia edustajia, jotka hoitavat aseriisuntakysymyksiä.
               
            
                  b)
               
               
                  Kolmen alueellisen tiedotusseminaarin rahoittaminen; seminaarit voitaisiin pitää Latinalaisessa Amerikassa (esim. Chile, Meksiko, Argentiina tai Brasilia), Lähi-idässä (esim. Persianlahden maat, Yhdistyneet arabiemiirikunnat tai Jordania) ja Aasiassa (esim. Singapore tai Vietnam). Paikka valitaan yhteisymmärryksessä korkean edustajan kanssa ja tiiviissä yhteistyössä jäsenvaltioiden kanssa toimivaltaisen neuvoston työryhmän puitteissa. Seminaarin aiheena on ohjusten leviämisessä ilmenevät suuntaukset, ja siinä keskitytään alueellisiin kysymyksiin ja tarkastellaan Haagin käytännesäännöstöä ja käytännön tietoja Haagin käytännesäännöstöön sitoutuneena valtiona olemisesta.
               
            2.3.3   Hankkeelta odotetut tulokset
      
      
                  —
               
               
                  lisätään tietoa ohjusten leviämisessä ilmenevistä suuntauksista ja aivan erityisesti Haagin käytännesäännöstöstä ballististen ohjusten leviämisen estämiseksi siltä osin kuin on kyse valtioista, jotka eivät ole sitoutuneet siihen, ja vireytetään keskusteluja ohjusten leviämisen estämistä koskevista uusista edistämistoimista;
               
            
                  —
               
               
                  edistetään keskustelua tulevista hankkeista unionissa ja sen ulkopuolella;
               
            
                  —
               
               
                  tuodaan ohjusten leviäminen näkyvämmin esiin strategisena haasteena.
               
            2.3.4   Hankkeen osallistujat
      
      Kyseisissä tapahtumissa keskitytään pääasiassa valtioihin, jotka eivät ole sitoutuneet Haagin käytännesäännöstöön, vaikka noudattamiseen sitoutuneet valtiot voivat osallistua joihinkin tapahtumiin poliittisista syistä. Osallistujat olisivat ensisijaisesti hallitusten asiantuntijoita ja johtavassa asemassa olevia virkamiehiä.
      Hankkeet toteuttava organisaatio ja korkea edustaja päättävät hankkeisiin osallistuvien valtioiden lopullisesta valinnasta tiiviissä yhteistyössä jäsenvaltioiden kanssa neuvoston toimivaltaisen työryhmän puitteissa. Lopullisen päätöksen on perustuttava hankkeet toteuttavan organisaation ehdotuksiin 2 artiklan 2 kohdan mukaisesti.
      3.   KESTO
      Hankkeen toteuttamisen arvioitu kokonaiskesto on 24 kuukautta.
      4.   HANKKEET TOTEUTTAVA ORGANISAATIO
      FRS:lle annetaan tehtäväksi hankkeiden tekninen toteutus.
      Hankkeet toteuttava organisaatio laatii:
      
                  a)
               
               
                  neljännesvuosittaiset raportit hankkeiden toteuttamisesta;
               
            
                  b)
               
               
                  loppuraportin viimeistään kuukausi hankkeiden toteuttamisen päätyttyä.
               
            Raportit toimitetaan korkealle edustajalle.
      FRS huolehtii unionin osallistumisen näkyvyydestä asianmukaisessa laajuudessa panostuksen määrään nähden.
      5.   HANKKEISIIN OSALLISTUVAT KOLMANNET OSAPUOLET
      Hankkeet rahoitetaan kokonaisuudessaan tällä päätöksellä. Haagin käytännesäännöstöön sitoutuneiden valtioiden tai siihen sitoutumattomien valtioiden asiantuntijoita voidaan pitää hankkeeseen osallistuvina kolmansina osapuolina. He noudattavat työssään FRS:n vakiosääntöjä.